सोलापूर

एकीकडे राज्यात कोरोनाबाधितांची संख्या वाढत असताना सोलापूरने पहिल्या लॉकडाऊनमध्ये सुमारे 19 दिवस शून्य रुग्णसंख्येवर काढले. त्यामुळे शहरवासीयांच्या ग्रीन झोनमध्ये कायम राहण्याच्या आशा पल्लवित झाल्या होत्या.

पण पहिलं लॉकडाऊन संपायला दोन दिवस उरले असतानाच शहरात पहिला कोरोनाग्रस्त रुग्ण 12 एप्रिल रोजी आढळला आणि त्यानंतर चित्र बदललं. फक्त दीड महिन्यातच सोलापुरातील कोरोनाग्रस्तांची संख्या सुमारे साडेपाचशेच्या वर गेली आहे.

एकीकडे राज्य सरकार रेडझोनबाबत शिथितला आणून इतर जिल्ह्यांना मोकळीक देत असताना मुंबई, ठाणे, पुणे, औरंगाबादप्रमाणे सोलापूरही रेडझोनमध्येच आहे.

सोलापुरात इतक्या कमी वेळेत कोरोनाचा प्रसार कसा झाला, त्यामागची कारणं नेमकी काय, या प्रश्नांचं उत्तर शोधण्याचा प्रयत्न बीबीसी मराठीने केला आहे. 

सोलापूर जिल्ह्यातील कोव्हिड-19 संदर्भातली आकडेवारी (23 मे 2020 पर्यंत) 

शेकडो नागरिक पुणे-मुंबईतून परतले

सोलापूर जिल्हा राज्याच्या सीमावर्ती भागात आहे. इथं मोठ्या प्रमाणात शेजारील राज्यातील अनेक नागरीक स्थायिक झाले आहेत. विशेषतः यंत्रमाग कामगार, मोजमजुरी करून जगणारे, बिडी कामगार, ... आणखी 4000 वर्णांसाठी लेख सुरू ठेवा:
बांधकाम मजूर यांची संख्या शहरात लक्षणीय आहे. याशिवाय शहरी गरीब मध्यमवर्गीय नागरिकही मोठ्या प्रमाणात आहेत.

गेल्या काही वर्षांपासून बहुतांश कुटुंबातील कुणी ना कुणी व्यक्ती कामाच्या निमित्ताने पुण्या-मुंबईत राहतो. हिंजवडीत काम करणाऱ्या इंजिनिअरपासून इतर छोटी-मोठी कामे करणाऱ्या मजूरांचा समावेश आहे. तसंच अनेक विद्यार्थी पुण्या-मुंबईत शिक्षण घेत आहेत. 

दैनिक 'सांज'चे संपादक अविनाश कुलकर्णी सांगतात, "मुंबई-पुण्यात कोरोनाचे रुग्ण वाढत असतानाच अनेक नागरिक सोलापुरात परतत होते. या नागरिकांची नोंद ठेवणारं कुणीच नव्हतं. गावावरून नातेवाईक आल्याची माहिती अनेकजण क्वारंटाईन होण्याच्या भीतीने लपवत होते. याचाच परिणात आज कोरोना सोलापुरात इतका वाढला आहे.

शहरात लॉकडाऊन जाहीर होण्यापूर्वी आणि नंतर सुमारे एक लाखांपेक्षा जास्त नागरिक पुण्या-मुंबईवरून परतल्याचं सांगण्यात येत आहे. पण मार्च महिन्यात पुण्या-मुंबईवरून आलेल्या लोकांची माहिती प्रशासनाकडे पूर्णपणे उपलब्ध नाही. महापालिकेने केलेल्या सर्वेक्षणातही याची अचूक माहिती नोंदवली गेली नाही.

या लोकांची अचूक माहिती उपलब्ध असल्यास आवश्यक उपाययोजना करून संबंधित नागरिकांवर विशेष लक्ष देता आलं असतं.  

याबाबत सोलापूर महापालिका आयुक्त दीपक तावरे सांगतात, "प्रशासनाने पुणे-मुंबईवरून आलेल्या लोकांची नोंदणी करण्यासाठी एक पोर्टल बनवलं होतं. पण इथं फक्त 5 हजारांच्या आसपास नोंदणी झाली. मुळात यापेक्षा कित्येक पटीने जास्त लोक या शहरातून सोलापुरात दाखल झाले आहेत." 

"नंतरच्या काळात शहरात दाखल होणाऱ्या लोकांची चेकनाक्यावरच महापालिकेकडून नोंद घेण्यात येत आहे. लक्षणं नसली तर 14 दिवस होम क्वारंटाईन आणि लक्षणं असतील तर संस्थात्मक क्वारंटाईन करण्यात येत आहे," असं तावरे सांगतात.

सोशल डिस्टन्सिंगकडे दुर्लक्ष

लॉकडाऊननंतर शहरातील नागरिक कोरोनाबाबत फारसे गंभीर नव्हते, विनाकारण फिरणाऱ्या लोकांची संख्या मोठी होती, त्यामुळे कोरोनाला पाय फुटले, असं स्थानिक रहिवासी आणि अखिल भारतीय नागरिक-ग्राहक मंचचे योगीन गुर्जर यांना वाटतं

प्रातिनिधिक छायाचित्र

सुरुवातीचे काही दिवस राज्यात इतरत्र रुग्ण आढळत असतानासुद्धा सोलापुरात रुग्ण नव्हते. यामुळे सोलापुरात कोरोना पसरू शकतच नाही, असा अर्थ अनेकांनी घेतला. यादरम्यान गप्पा मारत गल्लीत जमणं, नातेवाईकांकडे जाणं, असे प्रकार घडत होते. सोशल डिस्टन्सिंगचे नियम न पाळल्याने कोरोनाचा...